דירה להשכיר (חברה ממשלתית)

דירה להשכיר - החברה הממשלתית לדיור ולהשכרה בע"מ היא חברה ממשלתית הנמצאת בבעלות המדינה. החברה הוקמה בשנת 2014 במטרה לקדם את תחום הדיור ובפרט דיור להשכרה לטווח ארוך. החברה הוקמה מתוקף החלטה של ועדת השרים לענייני דיור (קבינט הדיור) משנת 2013. מטרות החברה שהוגדרו בהחלטת הממשלה הן: לאתר מתחמי קרקע לפיתוח. לקדם תכנון סטטוטורי במתחמים שאותרו, ולהביא תכנון זה לאישור במוסדות התכנון. לנהל את הפיתוח של המתחמים, לרבות בקרה על גופי הפיתוח. לנהל את שיווק המתחמים במתכונת של דיור להשכרה. להפעיל מנגנוני פיקוח ובקרה על הזוכים במכרזי השיווק של המתחמים המיועדים לדיור להשכרה. במסגרת תוכנית "השכר ומהר" יועדה החברה לרכוש בניינים ומיזמי מגורים בשלמותם, או לחלופין לרכוש מגרשים שמצויים בשלב של הוצאת היתר בנייה, ולאחר מכן להעביר את הנכסים האלו לגופים מוסדיים שישכירו את הדירות לטווח ארוך. החברה הוסמכה לפעול על מנת להגדיל את היצע חדרי מעונות הסטודנטים בישראל באמצעות תכנון והוצאת מכרזים ליזמים שיבנו חדרי מעונות לסטודנטים מנכ"ל החברה מייסודה ב-2014 היה עוזי לוי, שגם הקים את החברה בפועל. הוא שימש לפני כן כמשנה למנכ"לית חברת הבנייה נכסים ובנין. בדצמבר 2018 הודיע על התפטרותו. את מקומו תפס רו"ח יאיר טל, אשר שימש עד אז כסמכ"ל הכספים של החברה. באוקטובר 2020 הודיע גם יאיר טל על התפטרותו וכממלאת מקומו מונתה עו"ד ענבל דוד, היועצת המשפטית של החברה. בשנת 2020, הועברה החברה במסגרת ההסכמים הקואליציוניים, מידי משרד האוצר למשרד הבינוי והשיכון. החברה הוקמה בתקופת כהונתו של שר האוצר יאיר לפיד, כחלק מהבטחתו להביא לבניה של 150,000 דירות להשכרה. על פי המודל לפיו עובדת החברה, החברה מפרסמת מכרזים במסגרתם היא מציעה קרקעות ליזמים במחיר מופחת, והיזם הזוכה מקים פרויקט שכולו דירות להשכרה. 25% מן הדירות בפרויקט מיועדות לזכאי משרד השיכון והבינוי שזכו בהגרלה הנערכת בין הזכאים שנרשמו אליה. הזוכים בהגרלה זכאים להתגורר בדירה בפרויקט לאורך תקופה ארוכה של עד 10 שנים, במחיר המשקף הנחה של כ-20% לעומת מחירי השכירות באזור, תוך פיקוח על גובה העלייה במחיר השכירות החודשית (עלייה שנתית בגובה עליית המדד+1% בשנה). היזמים שזכו בפרויקט יכולים להשכיר את הדירות שלא מוקצות לזכאים לכל דורש במחירי השוק שאינם מפוקחים. כחלק מזכייתם במכרז, היזמים אחראים על ניהול הפרויקט לאורך תקופת החזקתם בדירות, וכעבור 20 שנה רשאים היזמים למכור את הדירות בשוק החופשי. ב-2015, לאחר שהורחבו סמכויות החברה גם לתכנן ולשווק קרקעות למגורים שאינם להשכרה, הופקדה לראשונה תוכנית שיזמה החברה ביישוב שוהם. בסוף 2016 נכנסו 273 דיירים לפרויקט ההשכרה הראשון לטווח ארוך בפרויקט גליל ים בהרצליה, בשכר דירה מוגדר ומפוקח המוזל מן המחיר בשוק. נכון ליוני 2017 החברה פרסמה מכרזים ל-10 מתחמים להשכרה. בין החברות שהתמודדו וזכו במכרזים חברות בנייה מהגדולות בישראל כגון אשטרום ואפריקה ישראל מגורים. בהמשך הצטרפו לפרויקטים שורת חברות בנייה נוספות ובהן: שיכון ובינוי, דונה חברה להנדסה ובניין, מגוריט ישראל, אזורים וחברות נוספות. אתר האינטרנט הרשמי של דירה להשכיר הילה ציאון, "2,000 דירות להשכרה בשנתיים? לא מעשי", באתר ynet, 19 בנובמבר 2011 יעל דראל, מנכ"ל חברת דירה להשכיר: 85% מעוניינים לשכור דירה לטווח ארוך, באתר כלכליסט, 27 בנובמבר 2014 יעל דראל‏, 1,300 נרשמו להגרלת דירה להשכרה ארוכת טווח בהרצליה, באתר וואלה, 18 ביולי 2016 הילה ציאון, 60 שניות: הכירו את פרויקט "דירה להשכיר", באתר ynet, 12 באוקטובר 2016 נמרוד בוסו, "כל פעם שאתה עובר דירה, שכר הדירה החדש גבוה יותר - נמאס לי מזה", באתר TheMarker‏, 9 במרץ 2017 אורי חודי, ‏"בעולם מקובל לגור בשכירות ולא לקנות דירה, באתר גלובס, 12 ביוני 2017 גיא ליברמן, ‏מנכ"ל דירה להשכיר: "ב-2024 יהיו פה יותר מ-10,000 דירות להשכרה לטווח ארוך. זה פתרון חלומי", באתר גלובס, 3 בדצמבר 2018 אירה ארנסט דיאמנדי, שכירות מוסדית בישראל, פורום קהלת, דצמבר 2022 המדד אחד על אחד עם רועי כ"ץ - דירה להשכיר, סרטון בערוץ "כנסת", באתר יוטיוב (אורך: 27:34) יעל דראל‏, באזורים אלה תרכוש המדינה דירות לצורך השכרה, באתר וואלה, 28 בדצמבר 2015 דותן לוי, דירה להשכיר גויסה לסייע גם לסטודנטים, באתר כלכליסט, 8 באוקטובר 2015 גיא ליברמן, ‏עוזי לוי מתפטר מ"דירה להשכיר" ועובר ל-WeWork, באתר גלובס, 9 בדצמבר 2018 גיא נרדי, ‏אחרי שנתיים: מנכ"ל דירה להשכיר יאיר טל פורש מתפקידו, באתר גלובס, 5 בנובמבר 2020 אורי חודי, ‏זה הפרויקט בו תשכרו דירות ברמת-השרון ב-3,200 שקל, באתר גלובס, 3 בנובמבר 2014 אביב חוטר, פרויקט שכירות לטווח ארוך בגליל ים יצא לדרך: 273 שוכרים קיבלו מפתחות, באתר כלכליסט, 5 בדצמבר 2016